Title: กฎกระทรวง ฉบับที่ 2 (พ.ศ. 2522) ออกตามความในพระราชบัญญัติระเบียบข้าราชการฝ่ายอัยการ พ.ศ. 2521 ว่าด้วยการเทียบตำแหน่งข้าราชการอัยการที่เรียกชื่ออย่างอื่น

กฎกระทรวง

กฎกระทรวง
ฉบับที่ ๒ (พ.ศ. ๒๕๒๒)
ออกตามความในพระราชบัญญัติระเบียบข้าราชการฝ่ายอัยการ
พ.ศ. ๒๕๒๑
ว่าด้วยการเทียบตำแหน่งข้าราชการอัยการที่เรียกชื่ออย่างอื่น[๑]

อาศัยอำนาจตามความในมาตรา ๑๔ และมาตรา ๒๓
แห่งพระราชบัญญัติระเบียบข้าราชการฝ่ายอัยการ พ.ศ. ๒๕๒๑ รัฐมนตรีว่าการกระทรวงมหาดไทย
โดยความเห็นชอบของ ก.อ. ออกกฎกระทรวงไว้ ดังต่อไปนี้

ตำแหน่งข้าราชการอัยการที่เรียกชื่ออย่างอื่น
ให้กำหนดเทียบกับตำแหน่งข้าราชการอัยการดังต่อไปนี้
ตำแหน่งที่เรียกชื่ออย่างอื่น                        เทียบกับตำแหน่ง
อัยการพิเศษฝ่ายฎีกา                              อัยการพิเศษฝ่ายคดี
อัยการพิเศษฝ่ายอุทธรณ์                          อัยการพิเศษฝ่ายคดี
อัยการพิเศษฝ่ายคดีธนบุรี                         อัยการพิเศษฝ่ายคดี
อัยการพิเศษประจำกรม                           อัยการพิเศษประจำเขต
รองอัยการจังหวัด                                 อัยการประจำกรม

ให้ไว้ ณ วันที่ ๒๐ สิงหาคม พ.ศ. ๒๕๒๒
ดำริ  น้อยมณี
รัฐมนตรีช่วยว่าการฯ ปฏิบัติราชการแทน
รัฐมนตรีว่าการกระทรวงมหาดไทย

หมายเหตุ :- เหตุผลในการประกาศใช้กฎกระทรวงฉบับนี้ คือ
โดยที่ได้มีการกำหนดตำแหน่งพนักงานอัยการที่เรียกชื่ออย่างอื่นขึ้นเพื่อดำเนินคดีในศาลแพ่งธนบุรี
ศาลอาญาธนบุรี ศาลอุทธรณ์ ศาลฎีกา และตำแหน่งรองอัยการจังหวัด
เพื่อช่วยแบ่งเบาภาระหน้าที่ในการปฏิบัติราชการ จึงต้องเทียบตำแหน่งพนักงานอัยการที่มีหน้าที่ในการดำเนินคดีในศาลดังกล่าว
กับตำแหน่งพนักงานอัยการตามพระราชบัญญัติระเบียบข้าราชการฝ่ายอัยการ พ.ศ. ๒๕๒๑
เพื่อประโยชน์ในการดำเนินการตามพระราชบัญญัติดังกล่าว  จึงจำเป็นต้องออกกฎกระทรวงนี้

ดลธี/ผู้จัดทำ
๙ กันยายน ๒๕๕๓

เอกฤทธิ์/ผู้ตรวจ
๑๑ พฤศจิกายน ๒๕๕๓

[๑] ราชกิจจานุเบกษา
เล่ม ๙๖/ตอนที่ ๑๔๕/หน้า ๒๔๘/๒๑ สิงหาคม ๒๕๒๒